open-index/open-wikipedia-markdown huggingface dataset:
Peter Reid

**Peter Reid** (s. 20. kesäkuuta 1956 Huyton, Liverpool, Englanti) on englantilainen jalkapallovalmentaja ja entinen keskikenttäpelaaja.

## Pelaajaura

Reid aloitti ammattilaisuransa vuonna 1974, kun hän solmi sopimuksen Bolton Wanderersin kanssa. Ensimmäisen mitalinsa hän voitti vuonna 1978 Boltonin voittaessa Englannin toiseksi ylimmän tason (2.divisioonan) mestaruuden. Vuonna 1982 Reid myytiin 60 000 punnalla Evertoniin. Muutamaa vuotta aiemmin Everton oli yrittänyt ostaa hänet kymmenen kertaa suuremmalla summalla, mutta Reidin loukkaantuminen keskeytti tuolloin sopimusneuvottelut.

Reid saavutti pelaajauransa suurimman menestyksen juuri Evertonissa, jossa oli voittamassa FA Cupia vuonna 1984, kahta Englannin 1. divisioonan mestaruutta (1985 ja 1987) ja Euroopan Cup-voittajien Cupia vuonna 1985. Vuonna 1985 Everton oli lähellä triplamestaruutta, mutta tappio FA Cupin finaalissa  Manchester Unitedille murskasi unelman, vaikka Manchester Unitedin Kevin Moran ajettiin ottelun toisella jaksolla kentältä hänen kaadettuaan juuri Reidin, joka oli pääsemässä yksin läpiajoon kohti vastustajan maalia.

Reid oli uransa huipulla yksi parhaista keskikenttäpelaajista Euroopassa. Hänet valittiin ksi vuonna 1985. Reid pelasi Evertonissa yhteensä 159 liigaottelua, joissa teki 4 maalia. Myöhemmin urallaan Reid edusti vielä Queens Park Rangersia, Manchester Citya, Southamptonia, Notts Countya ja Burya. Englannin maajoukkueessa Reid pelasi 13 kertaa, mm. vuoden 1986 MM-kisoissa Meksikossa.

Reid tunnettiin koko uransa ajan terrierimäisenä keskikenttäpelaajana, joka ei kaihtanut rajujakaan kontakteja vastustajan kanssa, mistä seurasi useita pieniä loukkaantumisia sekä Reidille itselleen, että usein myös vastustajille.

## Valmennusura
Reidin valmennusura alkoi marraskuussa 1990, kun hänet palkattiin Manchester Cityn manageriksi Howard Kendallin tilalle. Kaudella 1990–91 City sijoittui liigassa viidenneksi ollen sijan korkeammalla kuin kaupungin menestyneempi joukkue Manchester United. Manchesteri Cityn ensimmäinen Valioliiga-kausi (1992/93) alkoi heikosti, ja Reid erotettiin tehtävästään jo muutaman ottelun jälkeen.

Cityn jälkeen Reid aloitti valmennustehtävät Sunderlnadissa maaliskuussa 1995. Reid nosti nousutaistelussa olleen Sunderlandin Valioliigaan. Vuoteen 2002 saakka Sunderlandin managerina toiminut Reid siirtyi Leeds Unitedin manageriksi vuonna 2003. 

Lyhyen Leeds-visiitin jälkeen Reid toimi pari kautta Coventry Cityn managerina. Vuonna 2008 hän siirtyi Thaimaan maajoukkueen päävalmentajaksi. Hän jätti tehtävät syyskuussa 2009 palaten Englantiin Stoke Cityn apulaisvalmentajaksi. Kesäkuussa 2010 Reid nimitettiin Plymouth Argylen manageriksi. Hän jätti tehtävän syyskuussa 2011.

## Lähteet
Poliisi paikalla

**Poliisi paikalla** (*Police Ten 7*) on uusiseelantilainen televisiosarja, jossa seurataan Uuden-Seelannin poliisin työskentelyä. Tehtäviin kuuluvat muun muassa huumerikokset, rattijuopot, liikennerikkomukset ja tappelut. Suomessa sarjaa on esittänyt MTV3 Fakta.

## Muita samantapaisia ohjelmia
* Kadulla
* Poliisikamera – käy!

## Aiheesta muualla
* Ohjelman sivut Uuden-Seelannin poliisin sivuilla
Vazgen Sargsjan

**Vazgen Sargsjan** (, 5. maaliskuuta 1959 – 27. lokakuuta 1999) oli armenialainen poliitikko, maan pääministeri vuonna 1999. Hänet murhattiin aseistetussa hyökkäyksessä parlamenttiin. Sargsjan oli monien muiden Armenian poliitikkojen tavoin kunnostautunut Vuoristo-Karabahin sodassa Azerbaidžania vastaan.

Sargsjan opiskeli liikuntatieteitä Jerevanissa. Hän oli myös kotikaupungissaan Araratissa Komsomolin tehdasosaston sihteeri. Hän johti myöhemmin Garun-lehteä ja hänet valittiin Armenian korkeimpaan neuvostoon 1990.

Sargsjan komensi Jerkrapa-vapaaehtoisjoukkoja Vuoristo-Karabahin sodassa. Hän oli vuodesta 1991 Armenian puolustusministeri, presidentin neuvonantaja, valtioministeri vastuussa puolustuksesta ja uudelleen puolustusministeri 1995–1999. Hänen ansionaan pidetään myös presidentti Levon Ter-Petrosjanin voiton varmistamista vuoden 1995 kiistellyissä vaaleissa ja niiden jälkeisten levottomuuksien hillitsemistä.
Sargsjan edusti Armenian republikaanipuoluetta. Hänet nimitettiin kesäkuussa 1999 maan pääministeriksi.

Sargsjan kuoli toimittaja Nairi Hunanjanin johtamassa aseistetussa hyökkäyksessä maan parlamenttiin. Samalla sai surmansa puhemies Karen Demirtšjan ja useita muita. Sargsjan palkittiin kuolemansa jälkeen Armenian kansallissankarin arvonimellä. Hänet haudattiin Jerablorin sotilashautausmaalle.

Hänen veljensä Aram Sargsjan nimitettiin hänen jälkeensä vuoteen 2000 asti pääministeriksi.

## Lähteet

## Aiheesta muualla
Amélie (albumi)

**Amélie** (*Le Fabuleux destin d’Amélie Poulain*) on soundtrack vuonna 2001 julkaistulle samannimiselle elokuvalle, jonka on ohjannut Jean-Pierre Jeunet. Levyn avulla myös sen säveltäjä Yann Tiersen nousi maailmalla laajempaan tietouteen.

## Historia

Elokuvan säveltäjä valikoitui, kun Jean-Pierre Jeunet’n kuvaussihteeri pani heidän ajaessaan soittimeen uuden CD:n, jota Jeunet ei ollut kuullut aikaisemmin. Yann Tiersenin musiikki yllätti ohjaajan, ja saman tien tämä hankki miehen koko tuotannon itselleen ja pyysi häntä uuden elokuvansa säveltäjäksi.

Kuitenkin samaan aikaan Tiersen työsti uutta albumiaan *[[L’Absente]]a*, eikä hänellä ollut suuresti aikaa soundtrackin tekoon. Aikakiireestä johtuen Jeunet alkoi haravoida sopivia kappaleita Tiersenin edellisiltä albumeilta, säveltäjän itse tehdessä muutaman ylimääräisen kappaleen vanhojen kappaleiden seuraksi. Näin soundtrackista tuli sekoitus Tiersenin uutta ja vanhaa materiaalia.

Elokuvan menestyksen myötä Tiersen nousi nopeasti tunnetuksi ympäri Eurooppaa ja osa uusista levyä varten tehdyistä kappaleista esiintyivät myös miehen seuraavalla albumilla *L’Absente*.

## Kappaleet

## Palkinnot

* Voitot
** 2001 : Victoires de la musique - Original Cinema/Television Soundtrack of the Year
** 2001 : World Soundtrack Awards - Best Original Soundtrack of the Year
** 2002 : César Awards, France - Best Music Written for a Film

* Ehdokkuudet

** 2001 : World Soundtrack Awards - Soundtrack Composer of the Year
** 2001 : BAFTA Awards - Anthony Asquith Award for Film Music
** 2001 : Phoenix Film Critics Society Awards - Best Original Score

## Lähteet

## Aiheesta muualla
*Yann Tiersenin sivusto
*Albumin sivusto
Christopher Tomlinson

**Christopher Tomlinson** (s. 15. syyskuuta 1981) on brittiläinen pituushyppääjä.

Tomlinson aloitti yleisurheiluharrastuksensa Middlesbroughin yleisurheiluseurassa. Hän voitti kaksi Englannin koulujen mestaruutta kolmiloikassa ja yhden pituushypyssä, jonka jälkeen hän päätti keskittyä niihin lajeihin. Hän sijoittui 2000 Santiago de Chilen nuorten MM-kisoissa pituudessa kahdenneksitoista tuloksella 729. Kaksi vuotta myöhemmin hän rikkoi pituushypyssä Lynn Daviesin 29 vuotta vanhan Yhdistyneen kuningaskunnan ennätyksen ja hyppäsi kuudenneksi sekä Manchesterin Kansainyhteisön kisoissa tuloksella 779, Münchenin EM-kisoissa sekä yleisurheilun maailmancupissa tuloksella 785. Lisäksi hän voitti samana vuonna Euroopan-cupin. Vuonna 2003 Tomlinson oli kolmas Euroopan sisäratojen cupissa tuloksella 797, mutta karsiutui Birminghamin sisäratojen MM-kisoissa. Myöhemmin samana vuonna hän sijoittui Pariisin MM-kisoissa yhdeksänneksi.

Tomlinson sijoittui Birminghamin sisäratojen MM-kisoissa 2004 kuudenneksi tuloksella 817. Myöhemmin samana vuonna hän voitti Euroopan cupin, hyppäsi viidenneksi Ateenan olympialaisissa tuloksella 825 ja kuudenneksi . Seuraavana vuonna hän karsiutui Madridin sisäratojen EM-kisoissa ja Helsingin MM-kilpailuissa. Vuonna 2006 Tomlinson oli kuudes Melbournen Kansainyhteisön kisoissa ja yhdeksäs Göteborgin EM-kisoissa. Seuraavana vuonna hän sijoittui viidenneksi Birminghamin sisäratojen EM-kisoissa, mutta karsiutui Osakan MM-kisoissa. Kauden lopussa hän oli  viides.

Tomlinson voitti Valencian sisäratojen MM-kisoissa 2008 MM-hopeaa tuloksella 806, mutta karsiutui myöhemmin samana vuonna Pekingin olympialaisissa. Vuonna 2009 hän oli kahdeksas Berliinin MM-kilpailuissa ja seitsemäs . Hän karsiutui loppukilpailusta Dohan sisäratojen MM-kilpailuissa 2010. Samana vuonna hän oli kolmas Euroopan joukkuemestaruuskilpailuissa ja voitti pronssia Barcelonan EM-kilpailuissa tuloksella 823. Kansainyhteisön kisoissa hän jäi loppukilpailussa ilman tulosta. Vuonna 2011 hän oli kolmas Euroopan joukkuemestaruuskilpailuissa. Saman vuoden Daegun MM-kilpailuissa hän oli yhdestoista tuloksella 787.

## Ennätykset
### Ulkoradat
* 100 metrin juoksu: 10,69 (2002)
* 200 metrin juoksu: 21,55 (2004)
* Pituushyppy: 835 (2011)

### Sisäradat
* Pituushyppy: 818 (2008)

## Lähteet
Nikolai Punin

**Nikolai Nikolajevitš Punin** (, 28. marraskuuta 1888 Helsinki – 21. elokuuta 1953 Vorkuta) oli venäläinen toimittaja.

Punin toimitti lukuisia lehtiä, ja oli myös perustamassa ikonografian osastoa Venäjän valtion museoon. Punin oli runoilija Anna Ahmatovan elämänaikainen ystävä ja avomies. Hän oli syytettynä Leningradin jutussa ja hänet tuomittiin työleirille Vorkutaan, jossa hän kuoli.

## Biografia

**Avainhenkilö Venäjän taiteessa**

Nikolai Punin syntyi Helsingissä. Nuorena Punin muutti Pietariin, missä kävi klassisen lukion ja tapasi Anna Ahmatovan. Vuosina 1907–1914 Punin opiskeli historiaa professori D.V Ainalovin johdolla Pietarin yliopistossa. Hän valmistui vuonna 1914 pääaineenaan taidehistoria. Opintojensa jälkeen Punin aloitti uransa taidekriitikkona ja toimittajana. Punin oli Venäjän taiteen avainhenkilöitä, ja hän toi esille akhmeismin, konstruktivismin, formalismin ja muita taiteen ja kulttuurin kehityssuuntia. Vuonna 1918 Anatoli Lunatŝarski nimitti Puninin tärkeisiin virkoihin, kuten Pietarin koulutuskomitean, Venäjän museon kansankomissaariksi ja Eremitaaŝin johtajaksi.

## Liitto Anna Ahmatovan kanssa
Nikolai Punin oli avioliitossa runoilija Ahmatovan kanssa 1920- ja 30-luvuilla.

## Stalinin diktatuurin alaisena

Neuvostoliiton salainen palvelu vangitsi Puninin kahdesti Stalinin diktatuurin aikana.

Vuonna 1949 Punin oli vangittu syytettynä "neuvostovastaisesta" toiminnasta, koska hän oli sanonut tuhansien Leninistä otettujen kuvien olevan mauttomia. Puninin kuuluisat eurooppalaiset esikuvat kuten Rembrandt ja impressionistit olivat kommunistien mielestä todiste Puninin "neuvostovastaisesta" toiminnasta.

## Nikolai Puninin merkitys
Punin on tunnettu taidekokoelmien pelastajana. Eremitaašin ja Venäjän museon kuraattorina Punin pelasti pelasti merkittäviä taiteen mestariteoksia.

Punin oli myös merkittävä luennoitsija; hänen luentonsa olivat hyvin suosittuja yleisön ja lukuisten opiskelijoiden keskuudessa. Puninin taide-esseet ja muistelmat on julkaistu englanniksi ja venäjäksi

## Lähteet
Moncalieri

**Moncalieri** on kaupunki Italian pohjoisosassa. Se sijaitsee yhdeksän kilometriä etelään Torinosta ja kuuluu Piemonten alueeseen ja Torinon metropolikaupunkiin. Kaupunki on pinta-alaltaan noin 48 neliökilometriä ja asukkaita siellä on vajaat 60&nbsp;000.

Moncalieri on tunnettu linnastaan, joka rakennettiin 1100-luvulla ja laajennettiin 1400-luvulla. Siitä tuli myöhemmin Savoijin kuningashuoneseen kuuluneiden Viktor Emanuel II:n ja Marie Clotilden suosittu asuinrakennus. Se kuuluu nykyään Unescon maailmanperintöluettelon kohteeseen Savoijin kuninkaallisen suvun asuinrakennukset.

## Lähteet

## Aiheesta muualla

*Kaupungin kotisivut
Oireyhtymä

**Oireyhtymä** tai **syndrooma** (kreik. σύνδρομον, yhtäaikaisuus) on lääketieteessä joukko samanaikaisia oireita tai ilmiöitä, jotka vastaavat tiettyä häiriötä (esimerkiksi fyysistä tai psyykkistä) tai sairautta, jolle on yleensä olemassa lääketieteellinen diagnoosi. Alkuperäisestä lääketieteellisestä käytöstä ilmaisua on myöhemmin lainattu myös muihin yhteyksiin, kuten biologiaan.

## Historia
Avicenna kirjallaan ''Lääketieteen kaanon'' (julkaistu 1025) oli varhaisimpia oireyhtymän käsitteen kehittäjiä, ja sovelsi sitä tiettyjen sairauksien toteamiseen. Syndrooman käsitettä kehitti 1600-luvulla edelleen Thomas Sydenham.

## Lähteet

## Aiheesta muualla
Alivuokralainen (näytelmä)

**Alivuokralainen** on suomalainen farssinäytelmä, jonka ovat käsikirjoittaneet Kummeli-ryhmän jäsenet Heikki Vihinen ja Timo Kahilainen. Näytelmää esitettiin Tampereen Teatterissa vuosina 2003–2010, ja se oli Tampereen Teatterin historian toiseksi suosituin esitys. Päärooleja esittivät Jukka Leisti, Tuija Ernamo, Ritva Jalonen, Kake Aunesneva ja Heikki Kinnunen, ja ohjaaja oli Heikki Vihinen. Vuonna 2010 näytelmää esitettiin myös Rauman Kaupunginteatterissa.

*Alivuokralainen* saavutti 200 esityksen rajan 18. toukokuuta 2007 ja 100&nbsp;000 katsojan rajan 30. tammikuuta 2008.  Näytelmästä on tehty myös elokuvaversio *[[Kummeli Alivuokralainen]]*, joka valmistui vuonna 2008.

## Juoni
Näytelmän päähenkilöt ovat hyönteistutkija Pauli Bergström ja munuaiskirurgi Lauri Mustonen, jotka asuvat vuokralla tilavassa asunnossa ja ovat päättäneet pysyä poikamiehinä. Heidän täytyy kuitenkin etsiä alivuokralainen, kun uusi vuokraisäntä päättää korottaa vuokraa.

## Lähteet
Rautajärvi

**Rautajärvi** on kylä Pälkäneellä Kaakkois-Pirkanmaalla entisen Luopioisten kunnan alueella. Rautajärvi sijaitsee seitsemän kilometrin päässä Luopioisten kirkonkylästä ja noin 30 kilometrin päässä Pälkäneen keskustasta. Kylästä on matkaa Tampereelle noin 65 kilometriä.

Rautajärven taajama sijaitsee teiden 322 ja 3200 risteyksen vieressä Rautajärven ja Kantolan kylien rajalla. Taajamassa asuu noin 200 vakituista asukasta, koko kylässä yli 400. Palveluja Rautajärvellä ovat muiden muassa Parturi-Kampaamo Sandra, Kahvila Ravintola EloTähkä, Punttisali Ironlake Kymi sekä sekatavarakauppa Hippeläinen, tosin ruokakauppaa ei enää ole. Rautajärven viimeinen K-kauppa oli K-extra Rautajärvi, joka suljettiin vuonna 2006.

Kylässä on ollut myös peruskoulun alakoulu, joka kattoi ennen lakkautustaan Pälkäneen kunnan itäisimmän osan.

Rautajärvi sijaitsee Laipanmaan laajan metsäalueen vieressä ja kylästä pääsee sen retkeilyreiteille. Kylän keskellä maisemassa kohoaa Kuhmalahdelta Lammille ulottuvaan pitkittäisharjujaksoon kuuluva Rautakankaan soramuodostuma, jonka äärellä kylän keskus sijaitsee. Kylässä sijaitsee myös samanniminen järvi Rautajärvi (laajuudeltaan 2,43 neliökilometriä), joka on Kukkian pohjoisin osa.

Kylän tapahtumia ovat muun muassa vuosittain elokuun alussa pidettävät markkinat ja maaliskuussa järjestettävät metsätyöperinnepäivät. Rautajärven Mopokerho järjestää talvisin Jääpiitvei-kilpailut pappamopoille.

Rautajärvellä toimii muun muassa kyläyhdistys, Luopioisten sahtiseura sekä vanhoja mopoja harrastava Rautajärven Mopokerho.

Pirkanmaan vuoden kylä 2013 on Rautajärvi.

Rautajärven postinumero on 36910.

## Lähteet
*Rautajärven kylän kotisivut
Matthew Dryke

**Matthew Dryke** (s. 21. elokuuta 1958) on yhdysvaltalainen skeet-ampuja. Hän voitti olympiakultaa Los Angelesista 1984. Maailmanmestaruuden hän on voittanut kahdesti ja kerran hopeaa.

## Lähteet
Giant’s Causeway

**Giant's Causeway** on noin 40&nbsp;000 yhteen liittyneestä basalttipylväästä koostuva nähtävyys Pohjois-Irlannin koillisrannikolla Antriminin kreivikunnassa noin 4,8&nbsp;km Bushmillsin kylän pohjoispuolella. 
 
Pääasiassa kuusikulmaisista pylväistä koostuva kalliomuodostelma on saanut alkunsa 50–60 miljoonaa vuotta sitten tapahtuneesta tulivuoren purkauksesta ja siitä syntyneestä laavavirrasta. Paksu laavavirta on jäähtynyt tasaisesti, ja samalla sen tilavuus on pienentynyt. Kutistumisen seurauksena laavaan on tullut säännöllisiä halkeamia, joita vesi on edelleen laajentanut. Prosessi on toistunut useita kertoja, mistä muistona rantatörmän kalliossa on useita balsalttipylväskerroksia.

Unesco julisti nähtävyyden maailmanperintökohteeksi vuonna 1986. Tällä hetkellä alueesta vastaa National Trust, joka rakentaa alueelle turistikeskusta ja vaellusreittiä. Nykyään Giant’s Causeway on Pohjois-Irlannin suosituin turistinähtävyys, jossa käy vuosittain noin 500&nbsp;000 kävijää. 


Image:Giants_boot_Dec2004_SeanMcClean.jpg|The Giant's Boot (”Jättiläisen kenkä”)
Image:giants_causeway_closeup.jpg|Basalttipylväitä
Image:Causeway coast.jpg|Causeway Coast
Image:Giants causeway.jpg|Pieni basalttipylväistä muodostuva saari


## Lähteet
Terttu Uhlenius

**Terttu Anneli Uhlenius** (25. marraskuuta 1939 Helsinki – 3. elokuuta 2019 Järvenpää) oli suomalainen laulaja ja näyttelijä. Hän toimi 1960-luvulla useiden tanssiyhtyeiden laulusolistina. Hän toimi myös kunnallispolitiikassa Järvenpään kaupunginvaltuutettuna sekä Tuusulan kunnanvaltuutettuna. Uhlenius oli presidentti Mauno Koiviston valitsijamies vuonna 1988. 

Terttu Uhlenius aloitti laulajana 1960-luvun alkupuolella. Esiintyminen oli tuolloin puoliammattilaista, päivätyö hänellä oli vakuutusyhtiössä. Vuonna 1966 hän siirtyi ammattilaiseksi ja perusti aviomiehensä pianisti Jani Uhleniuksen kanssa suositun yhtyeen, joka esiintyi pääkaupungin tunnetuimmissa tanssiravintoloissa ja yökerhoissa. 

Perheen kasvaessa keikkailu väheni. Uhlenius perusti vuonna 1972 Järvenpäähän äänilevy- ja musiikkikauppa Krammarin, mutta jatkoi esiintymisiä ohjelma- ja tanssikeikkojen lisäksi muun muassa poliittisessa ohjelmaryhmässä (Avainryhmä), jonka musiikillisena johtajana toimi Jani Uhlenius ja muina jäseninä sosiaalidemokraattisen Työväen sivistysliiton kulttuuritoiminnasta tuttu Apeli Halinen sekä näyttelijä Ahti Jokinen. Uhlenius esiintyi joitakin kertoja laulajana sekä Yleisradion että MTV:n televisio-ohjelmissa. Ainoa ulkomainen televisioesiintyminen tapahtui Moskovassa, Neuvostoliiton television pää- eli ykköskanavalla.

Terttu Uhlenius siirtyi myöhemmin teatterin pariin ja teki puhe- ja laulurooleja muun muassa *Prinsessa Ruusunen* ja *Hukassa on hyvä paikka* -musikaaleissa Järvenpään teatterissa.

Uhlenius esitti Tapio Rautavaaran puolisoa Liisaa näytelmässä *Tuoppini jäljet mä tunnen*. Ensi-ilta oli helsinkiläisessä teatteriravintola Nyyrikissä marraskuussa 1999. Näytelmä kuului yli kolme vuotta Nyyrikin suosituimpiin. *Tuoppini jäljet* -näytelmän Liisana hän esiintyi kotimaan lisäksi muun muassa Saksassa ja Espanjassa. 

## Esiintymiset
*Äänilevyjä muun muassa: 
** *Kakskymmentä suvea* (Säv. Unto Mononen, san. Aila Meriluoto)
** *Yölaulu* (säv. Unto Mononen, san. Aila Meriluoto).
** Laulajana Aimo Mustosen lastenlaululevyllä *Kukkaistanssi aurinkoniityllä*.
** Laulajana (nimellä Terttu-Anneli) Finnlevyn julkaisemalla kolmiosaisella äänitteellä *Isojen poikien lauluja*. 
** Solistina sekä lauluyhtyeen jäsenenä LP-levyllä Romanian markkinoilla (Dominant)
** Soololevy (single) "Viinirypäleitä" ja "Harmaantunut haitarimies" (Dominant) 
*Teatterirooleja (mm.): 
** Liisa Rautavaara (Jani Uhleniuksen musiikkinäytelmässä Tuoppini jäljet mä tunnen, ohjaus Seela Sella); 
** Siri (Laura Ruohosen näytelmässä Suomies ei nuku, ohjaus Markku Hyvönen) 
** Ritva Kumpunen (Kari Hotakaisen ja Iiro Rantalan musikaalissa Hukassa on hyvä paikka, ohjaus Markku Hyvönen)
** Susanna-muori (Zacharias Topeliuksen, Aila ja Lars Svedbergin sekä Jani Uhleniuksen musikaalissa Prinsessa Ruusunen/Järvenpään teatteri)
** Nainen sahalta (Nikolai Gogolin ja Janne Reinikaisen näytelmässä Reviisori, ohjaus Janne Reinikainen / Suomen Kansallisteatteri).
** Juutin emäntä (Liian paksu perhoseksi/Keski-Uudenmaan teatteri KUT/ohj. Aila Lavaste)
** Mammy (Inishmaanin rampa, Järvenpään teatteri, kirj. Martin McDonagh, ohjaus Markku Hyvönen).

## Lähteet

## Aiheesta muualla
*
Wonsan

**Wonsan** (, hanja 元山市, McCune-Reischauer *Wŏnsan-si*) on Korean demokraattisen kansantasavallan Gangwonin maakunnan pääkaupunki ja satamakaupunki. Se sijaitsee maakunnan pohjoisosassa Japaninmeren rannikolla Pjongjangin itäpuolella. Vuoden 2008 väestönlaskennan mukaan siellä oli 363 127 asukasta.

Alun perin Wonsan oli suuri kalastuksesta ja maanviljelystä elävä kylä, jonne japanilaiset avasivat sataman 1880-luvulla. Paikkakunnalle rakennettiin rautatie vuonna 1914 ja se kasvoi nopeasti 1900-luvun alkupuoliskolla. Korean sodan jälkeen Wonsan menetti merkityksensä kauppasatamana, mutta satama säilyi sotilas- ja kalastuskäytössä. Kaupungissa on kone-ja laivanrakennusteollisuutta, mutta teollisuuden sijaan Pohjois-Korean viranomaiset ovat kehittäneet sitä etenkin matkailu- ja kulttuurikaupunkina. Wonsan toimii kauttakulkupaikkana Geumgangvuoren matkailulle. 

## Kuvia

Tiedosto:Wonsan waterfront (2937890043).jpg|Wonsanin rantaa
Tiedosto:0293 - Nordkorea 2015 - Wonsan (22342526763).jpg|Kalastajia Wonsanissa


Tiedosto:Mangyongbong-92.jpg|Mangyeongbong-92-laiva ankkurissa Wonsanissa
Tiedosto:Korean War bombing Wonsan.jpg|Wonsan Korean sodassa


## Lähteet

## Aiheesta muualla
Ammunnan maailmanmestaruuskilpailut 2005

**Kansainvälisen ampumaurheiluliiton (ISSF) haulikkolajien maailmanmestaruuskilpailut** järjestettiin 24.-31.5.2005 Pohjois-Italiassa Brescian maakunnan Lonatossa.

## Miehet

## Naiset

## Pojat

## Tytöt

## Mitalitaulukko

## Uudet ennätykset

## Lähteet
*Kilpailun tulokset
Venaria Reale

**Venaria Reale** on kunta Italian pohjoisosassa Piemonten alueella, Torinon metropolikaupungissa. Se sijaitsee kahdeksan kilometriä Torinosta luoteeseen. Kaupunki on pinta-alaltaan 20,4 neliökilometriä ja asukkaita siellä on noin 35&nbsp;000.

Venaria Realen kunta tunnettiin aiemmin nimellä *Altessano Superiore*, ja nykyisen kunnan alueella oli myös toinen kylä nimeltään *Altessano Inferiore*. Kaksi Altessanon kylää yhdistyivät Venariaksi, kun Savoijin kuningassuvun Kaarle Emanuel II rakennutti alueelle 1600-luvun lopulla metsästyslinnan, josta ranskalaisperäinen sana Venaria tulee. 

Kunnassa sijaitsee kaksi Unescon maailmanperintöluetteloon kuuluvaa Savoijin kuninkaallisen suvun rakennusta. Suuri *Reggia di Venaria Reale* -metsästyslinna ja *[[Borgo Castello nel parco de La Mandria]]*.

## Lähteet

## Aiheesta muualla

*Kunnan kotisivut
Galt MacDermot

**Arthur Terence Galt MacDermot** (18. joulukuuta 1928 Montreal – 17. joulukuuta 2018) oli kanadalainen säveltäjä ja pianisti. Hänet muistetaan varsinkin *[[Hair]]*-musikaalista (1967), josta tehtiin vuonna 1979 myös samanniminen elokuva. Hän sovitti myös Shakespearen farssin *[[Kaksi nuorta veronalaista]]* musikaaliksi. Hänet on palkittu Grammylla.  

MacDermot opiskeli kotikaupungissaan viulun ja pianon soittoa. Hän toimi kirkkourkurina minkä lisäksi hän oli jazz- ja pop- säveltäjä. Hän kiinnostui mustan musiikin vaikutteista ja lähti opiskelemaan afrikkalaista kansanmusiikkia Etelä-Afrikkaan Kapkaupunkiin Capetown College of Music -oppilaitokseen. Vaikutteet siirtyivät *Hair*-musikaaliin, josta hän totesi:

Hänen Suomessa tunnetuin sävellyksensä *Hairin* ohella on ”Afrikan valssi”, jonka suomeksi tulkitsi Lasse Mårtenson. McDermot sai Grammyn tästä sävellyksestä.

Muita töitä ovat olleet esimerkiksi musikaali *Dude* ja scifi-musikaali *Sun*.

## Lähteet
Branden Steineckert

**Branden Steineckert** (s. 21. huhtikuuta 1978) on yhdysvaltalainen muusikko, joka soittaa rumpuja punkyhtye Rancidissa ja joulukuusta 2007 lähtien pop-punkyhtye Losing Autumnissa. Molemmat yhtyeet ovat kotoisin San Franciscon Bay Arealta. Steineckert oli aiemmin The Usedin rumpali, mutta hänet erotettiin yhtyeestä heinäkuussa 2006.

## Historia
Branden Steineckert syntyi Pocatellossa, Idahon osavaltiossa. Hän kasvoi mormoniperheessä, joka muutti yli 20 kertaa hänen nuoruutensa aikana. Brandenin ollessa 11-vuotias hänen vanhempansa erosivat ja vähän myöhemmin hänen isänsä Neil Steineckert teki itsemurhan. Tämän jälkeen Branden aloitti rullalautailun päästäkseen pakoon ongelmiaan. Uskonnollisessa kotikaupungissaan häntä ei hyväksytty. ”Jos et sovi tiettyyn muottiin Provossa, sinua katsotaan alaspäin. Ihmiset olettavat automaattisesti, että olen huumediileri, koska minulla on tatuointeja ja irokeesi. Koska näytin miltä näytin ja olin skeittari, tiesin huonoja uutisia,” Branden kertoi Blenderin haastattelussa vuonna 2004. 16-vuotiaana Branden päätti opetella soittamaan rumpuja, koska hänen isänsä oli soittanut rumpuja saman ikäisenä. Branden oli Strange Itchin perustajajäsen. Yhtyeestä muodostui monien jäsenvaihdosten jälkeen The Used.

Branden soitti The Usedin kahdella ensimmäisellä levyllä, jotka saavuttivat suuren suosion ja ovat myyneet platinaa. Branden poikkesi yhtyeen muista jäsenistä siinä, ettei hän ole koskaan polttanut, juonut alkoholia tai käyttänyt huumeita. Hänen absolutisminsa johtui uskonnollisesta kasvatuksesta, joka kaikilla The Usedin jäsenillä oli takanaan. Muut kuitenkin juhlivat innokkaasti, varsinkin laulaja Bert McCracken. ”Se on oikeasti aika vaikeaa. En väheksy Bertiä sen takia, mitä hän tekee, mutta näen kuinka hän kamppailee, ja tiedän ettei kaikki se p***a auta häntä. Toivoisin, että hän voisi olla onnellinen musiikin soittamisen pilvestä. Toivoisin, että se olisi tarpeeksi,” Branden kertoi Blenderin haastattelussa.

3. marraskuuta 2006 ilmoitettiin, että Branden soittaisi Rancidissa yhtyeen kiertueen loppuun asti. Hän korvasi yhtyeen viidentoista vuoden aikaisen rumpalin, Brett Reedin. Kiertueella Rancidin jäsenet kertoivat, että Steineckertista tulisi yhtyeen pysyvä jäsen. Tästä kerrottiin myös The Usedin verkkosivuilla. Branden soittaa myös yhtyeen tulevalla seitsemännellä studioalbumilla, vaikka sen teko aloitettiin jo vuonna 2005 eli vuotta ennen hänen liittymistään.

## Diskografia
### Strange Itch
*1998: *Strange Itch*

### Dumb Luck
*2000: *The Naked Truth*

### Apocalypse Radio

*2001: *Apocalypse Radio* EP
*2002: *One More Revolution*

### The Used

*2001: *Demos from the Basement*
*2002: *[[The Used (albumi)|The Used]]*
*2003: *[[Maybe Memories]]* (Live CD/DVD)
*2004: *[[In Love and Death]]*
*2007: *[[Berth]]* (Live CD/DVD)
*2008: *[[Shallow Believer]]* (raidat 4, 6 & 9)

## Lähteet

*Blender - "I'm Out of My Head!": http://www.blender.com/guide/articles.aspx?id=1051
Alex Antor

**Alex Antor** (s. 1. huhtikuuta 1979) on andorralainen alppihiihtäjä. Antor on kilpaillut kaksissa olympialaisissa: Salt Lake Cityssä 2002 ja Torinossa 2006. Hän oli Andorran lipunkantajana vuoden 2006 kisojen avajaisissa. MM-kilpailuihin hän on osallistunut St. Moritzissa 2003 ja Bormiossa 2005. Hänen paras arvokisasaavutuksensa on 20. sija vuoden 2005 MM-kisojen alppiyhdistetyssä.

Antor on sijoittunut kolme kertaa pistesijoille alppiyhdistetyn maailmancupin osakilpailussa: parhaimmillaan hän on ollut 18. Wengenissä tammikuussa 2005.

Antor osaa puhua viittä kieltä: englantia, espanjaa, ranskaa, italiaa ja katalaania.

## Lähteet
*
Dallaspulla

**Dallaspulla** on pulla, jossa on vaniljarahkatäyte. Nimestään huolimatta dallaspulla ei liity Dallasin kaupunkiin, vaan se on täysin suomalainen keksintö. 

Dallaspullista muotoillaan myös pullapitkoa. Ne ovat tyypillisesti tavallista pullapitkoa matalampia, ja niissä kulkee vaniljarahkatäyte viiruna keskellä. 

## Katso myös
*Teksaspulla

## Lähteet
Poikkeustapaus

**Poikkeustapaus** on rap-artisti Pyhimyksen ensimmäinen albumi, joka julkaistiin 1. tammikuuta 2004.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Rajatapaus

**Rajatapaus** on rap-artisti Pyhimyksen toinen albumi. Se julkaistiin 1. syyskuuta 2004.

## Kappaleet
# 
# 
# 
# 
# 
# 
# 
# 
# 
# 
# 
# 

## Lähteet
Ongelmatapaus

**Ongelmatapaus** on rap-artisti Pyhimyksen kolmas albumi. Se julkaistiin 31. joulukuuta 2004. Kappaleesta "Tuhansien murheellisten lainien maa" on julkaistu musiikkivideo.

## Kappaleet
# 
# 
# 
# 
# 
# 
# 
# 
# 
# 

## Biitit
* Cheddar Productions: 1
* Lavis: 2
* Pyhimys: 3, 10
* Bleakk: 4, 8
* 1005: 5
* AjL & Verbaali: 6
* Ezra: 7
* Goran: 9

## Lähteet
Pyhimysteeri? The Pink Album

__NOTOC__
**Pyhimysteeri? The Pink Album** on rap-artisti Pyhimyksen neljäs studioalbumi, joka julkaistiin 20. joulukuuta 2005.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# Heikki Kuula & Voli: 
# 
# 
# 
# 
# 
# 
# 

## Biitit
* Ruckit Entertainment: 1, 3, 5, 6, 7, 17, 23
* Lavis: 2, 4, 8, 11, 14, 15, 19
* Roitzu: 9, 21
* AJL & Verbaali: 10
* M.Porkka: 12
* Ivan: 13
* Bleakk & Heikki Kuula: 16
* Bleakk: 18
* Coma: 20
* Vastis: 22

## Lähteet
Laurence Adam Nuesslein

**Laurence Adam Nuesslein** (16. toukokuuta 1895 Richfield, New Jersey, Yhdysvallat – 10. toukokuuta 1971 Allentown, Pennsylvania) oli yhdysvaltalainen ampuja. Nuesslein kilpaili vain yksissä olympialaisissa, Antwerpenissa 1920. Hän voitti kisoissa viisi mitalia: kaksi kultaa, yhden hopean ja kaksi pronssia.
Leonie Swann

**Leonie Swann** (s. 1975 Dachau, Länsi-Saksa) on saksalainen rikoskirjailija. Swann on opiskellut filosofiaa, psykologiaa ja englanninkielistä kirjallisuutta Münchenissä. Hän asuu nykyään Berliinissä. Hänen esikoisromaanistaan *Murha laitumella* (2005) tuli menestys, ja se on käännetty 32 kielelle.

## Suomennettu romaani
* 
* Ihmissutta ken pelkäisi (Garou. Ein Schaf-Thriller 2007) Suomentanut: Ilona Nykyri, Helsinki: WSOY, 2011.
Ai tähän väliin?

__NOTOC__
**Ai tähän väliin?** on rap-artisti Pyhimyksen EP-levy, joka julkaistiin 1. toukokuuta 2006.. CD oli Pyhimyksen viides julkaisu, mutta samalla ensimmäinen, jonka julkaisi Monsp. Levy pysyi neljä viikkoa Suomen virallisella singlelistalla yltäen parhaimmillaan sijalle 14.

## Kappaleet
# 
# 
# 
# 
# 
# 

### Muusikot
* Sampsa Nuotio – laulu (kappale 3)
* Anssi Ahvenniemi – basso (kappaleet 1, 3, 4 ja 6)
* Vesa Jaakola – kitara (kappale 3)
* Miklos Jeney – kitara (kappale 4)
* Jani Karppanen – kitara (kappale 6)
* Eemo1 – skrätsäys (kappale 6)

## Arvostelut
* Desibeli.net: 

## Lähteet
Clipshow 2003–2004

__NOTOC__
**Clipshow 2003–2004** on rap-artisti Pyhimyksen kuudes julkaisu. Kokoelmalevy julkaistiin vuonna 2006.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Jamésie

**Jamésie** on aluekuntaa vastaava hallinnollinen alue Quebecissä, Kanadassa. Alueen maantieteellinen koodi on 991. 

Jamésien alue muodostaa Nord-du-Quebecin hallinnollisen- ja väestönlaskennallisen alueen yhdessä Kativikin ja Eeyou Istcheen alueiden kanssa.

Alue on saanut nimensä Jamesinlahden mukaan, jonka itärannalla se sijaitsee. Alueen pinta-ala on 298 199 km² ja väkiluku 14 871 (2006) (alkuperäinen väestönlaskennallinen alue pieneni 1,74% kun Eeyou Istcheen alueet erosivat siitä. Tämän seurauksena alueen väkiluku väheni 47,25%). Chibougamau -niminen kylä on Jamésien alueen ja koko Nord-du-Quebecin suurin asutuskeskittymä. 

Jamésieen hallinnollinen koostuu:

*Baie-Jamesin kunnasta 
*sekä seuraavista kunnan sisällä olevista kaupungeista
**Lebel-sur-Quévillon
**Matagami
**Chapais
**Chibougamau

## Lähteet

*Nord-du-Québec Census Division, Quebec Kanadan tilastokeskus
*Database  Quebecin aluekoodit.
*http://www.mamr.gouv.qc.ca/organisation/orga_cart_regi.asp  Kuntien, aluekuntien ja aluekuntia vastaavien hallinnollisten alueiden kartat (Kanadan kunta- ja alueministeriö, Ministère des Affaires municipales et des Régions)
Matthäus Merian (vanhempi)

**Matthäus Merian vanhempi** (22. syyskuuta 1593 Basel, Sveitsi – 19. kesäkuuta 1650 Bad Schwalbach, Hessen) oli merkittävä sveitsiläinen kaivertaja.

## Ura
Merian opetteli kuparikaiverrusta Zürichissä Dietrich Meyerin oppilaana ja sen jälkeen työskenteli ja opiskeli Strassburgissa, Nancyssa ja Pariisissa, ennen kuin palasi Baseliin 1615. Seuraavana vuonna hän muutti Frankfurtiin Saksaan, missä hän työskenteli kustantaja Johann Theodor de Brylle, jonka tyttären Maria Magdalenan kanssa hän avioitui 1617. Vuonna 1620 he muuttivat Baseliin, mutta palasivat kolmen vuoden kuluttua Frankfurtiin, jossa Merian otti vastuulleen appensa Theo de Bryn kustantamon tämän kuoltua 1623. Vuonna 1626 Merianista tuli Frankfurtin kansalainen, ja siitä eteenpäin hän saattoi itsenäisenä kustantajana.

Merianin laaja tuotanto käsittää varsin erilaisia aloja: maisemia, metsästys- ja taistelukohtauksia, raamatullisia kuvaelmia (150 lehteä), muotokuvia (Kustaa II Aadolf, Wallenstein ym.), mutta suurin merkitys oli hänen topografisilla ja historiallisilla kuvaelmateoksillaan kaupungeista ja linnoista (Frankfurt, Stuttgart, Heidelberg ym.) ja aikansa historiaa valaisevaan *[[Theatrum Europæum]]iin*. Martin Zeilerin *Topographiaan* Merian kaiversi monta kuvaa.

Pääosan työelämäänsä hän asui Frankfurtissa. Jo nuorena hän teki hyvin tarkkoja kaupunkien karttoja omaperäiseen tyyliinsä, kuten esimerkiksi Baselin kartan vuonna 1615. Saksalaisen maantieteilijän Martin Zeilerin (1589–1661) ja myöhemmin (noin 1640) poikansa Matthäus Merian nuoremman (1621–1687) kanssa hän teki 21-osaisen sarjan *Topographia* yhteisnimellä *[[Topographia Germaniae]]*. Siihen kuuluu runsaasti kaupunkien karttoja ja maisemia sekä eri maiden karttoja ja maailmankartta. Teos on suosittu, ja siitä on otettu useita painoksia. Hän myös täydensi De Bryn 1590 aloittamat *Grand Voyages* ja *Petits Voyages*.

## Perintö
Eric Dahlberg sai Merianin työstä innoituksen teokseen *[[Suecia antiqua et hodierna]]*. Saksalainen matkailulehti *[[Merian (lehti)|Merian]]* on nimetty Matthäus Merianin mukaan.

## Yksityiselämä
Merianin ja hänen vaimonsa Maria Magdalenan perheeseen syntyi vuonna 1621 poika Matthäus Merian (nuorempi) ja vuonna 1647 tytär Anna Maria Sibylla Merian, josta tuli uraauurtava luonnontieteilijä ja kuvittaja. Matthäus Merian kuoli vuonna 1650 Bad Schwalbachissa lähellä Wiesbadenia muutaman vuoden sairastelun jälkeen.

## Aiheesta muualla

* Matthäus Merianin tekemä kartta vuodelta 1633 ''America noviter delineata''
* Karttoja ja kaiverruksia.
Salainen maailma

__NOTOC__
**Salainen maailma** on rap-artisti Pyhimyksen seitsemäs albumi, joka julkaistiin 26. syyskuuta 2007. Levy oli viikon ajan Suomen virallisen listan sijalla 39.

Albumin kansikuvan on toteuttanut Heikki Kuula.

## Kappaleet
# Talvipuutarha
#* Sävellys: Ruckit Entertainment
#* Rumpujen ohjelmointi, intro: Mats Takila, Steen1
#* Huilu: Valtteri Nevalainen
#* Basso: Mats Takila
#* Pituus: 6:06
# Silivatiseilaa
#* Sävellys: Bleakk
#* Rumpujen ohjelmointi: Bleakk, Steen1
#* Varis sample: Pyhimys
#* Trumpetti: Janne Toivonen
#* Pituus: 4:08
# Kurjuutta kummempaa
#* Sävellys: Bleakk
#* Haitari: Mats Takila
#* Pituus: 3:28
# Liskojen yö
#* Sample: Roitzu
#* Sävellys: Roitzu
#* Rumpujen ohjelmointi: Roitzu
#* Outro: Mats Takila, Liukas Niklas
#* Pituus: 3:21
# 6:05
#* Mukana: Heikki Kuula
#* Rumpujen ohjelmointi ja sample: Ruckit Entertainment
#* Bassolinja: Mats Takila
#* Perkussiot: Mats Takila
#* Lehmänkello: Pyhimys
#* Pituus: 3:32
# Mä en r****** sua
#* Alkuperäinen sävellys: Lavis
#* Jousien sävellys: Liukas Niklas
#* Rumpujen ohjelmointi: Steen1, Mats Takila
#* Pituus: 2:57
# Tähti
#* Sävellys: Bleakk
#* Kertosäe: Ulpu
#* Huuliharppu: Ville Kalliosta
#* Pituus: 4:22
# Prinsessa
#* Sample: Pyhimys
#* Kaikki soittimet: Mats Takila
#* Kertosäe: Pyhimys, Jada
#* Pituus: 3:22
# Herätä mut maanantaina
#* Rumpujen ohjelmointi ja sample: Ruckit Entertainment
#* Huilujen ohjelmointi: Mats Takila, Steen1
#* Kitara: Mats Takila
#* Pituus: 3:26
# Intialainen enneuni
#* Sävellys, kaikki soittimet ja sample: Ruckit Entertainment
#* Bassolinja: Mats Takila
#* Kertosäe: Ulpu
#* Pituus: 4:28
# Mikko Maltsusta
#* Koko tuotanto: Ruckit Entertainment
#* Pituus: 3:31
# Suhteettomuusteoria
#* Koko tuotanto: Ruckit Entertainment
#* Pituus: 3:54
# Pidä paussi mun puolesta
#* Mukana: Asa
#* Sävellys, basso, sample ja rummut: Ruckit Entertainment
#* Kitara, rhodesit ja perkussiot: Mats Takila
#* Pituus: 4:41
# Angervotien ajattelija
#* Sample: Pyhimys, Mikko Heltimoinen, Samuli Sepponen
#* Sähköpianot: Mats Takila
#* Komppi ja bassolinja: Steen1
#* Pituus: 3:45
# Salainen maailma
#* Mukana: Steen1, Mats Takila, Nelly J, Pelle H ja Åke B
#* Peruskitara: Pitkävirta
#* Nauhoitus: Jukka Puurula, Pyhimys
#* Kitara ja piano: Mats Takila
#* Outro: Steen1
#* Pituus: 4:59

## Arvostelut
* Desibeli.net: 
* Redrum-187: 
* Soundi: 

## Lähteet

## Aiheesta muualla
* Albumin arvostelu Tuoreet Platat-sivustolla (lukuoikeus vain kutsulla)
Reunion – Live DVD

**Reunion – Live DVD** on suomalaisen Topi Sorsakoski & Agents -yhtyeen DVD, joka julkaistiin 30. huhtikuuta 2008. Se sisältää kahdesta Tavastian keikasta, treeneistä ja haastatteluista koostetun televisio-ohjelman "Topi Sorsakoski & Agents 2007". Sama ohjelma esitettiin Yle TV2:lla jouluna 2007 ja pääsiäisenä 2008.

DVD:n ensimmäinen painos sisältää lisäksi bonus-CD:n "Renegades", jolla ovat myös mukana kaksi ennen julkaisematonta Renegades-kappaletta, "Verkkaisemmin kuin aikaisemmin" ja "Aika yön on aika työn". DVD sisältää paljon ennennäkemätöntä materiaalia, mm. viisi uutta liveraitaa, "Kellot soi" -kappaleen musiikkivideo sekä edellä mainittujen uusien Renegades-biisien videot.

## Sisältö

### DVD
# "Rakkaus on sininen"
# "Cadillac"
# "Maailman ainoa mies"
# "Kellot soi"
# "Niin paljon rakkautta sain"
# "Kaksi kitaraa"
# "Kauan"
# "Salattu suru"
# "Surujen kitara"
# "Väärin tein"
# "Do The Shake"
# "Kirje"
# "Hopeinen kuu"
**Extrat:**
# "Verkkaisemmin kuin aikaisemmin" -video
# "Aika yön on aika työn" -video
# "Kellot soi" -video
**Livevedot:**
# "Yön väistyessä"
# "Päivät ilman sinua"
# "Maailma ilman rakkautta"
# "Eva"
# "Jo riittää"

### Renegades-cd
# 
# 
# 
# 
# 
# 
# 
# 
# 
# 
# 
# 

**Bonuskappaleet:**
# "Verkkaisemmin kuin aikaisemmin"
# "Aika yön on aika työn"

## Lähteet
Andreas Birnbacher

**Andreas Birnbacher** (s. 11. syyskuuta 1981 Prien am Chiemsee) on entinen saksalainen ampumahiihtäjä.

## Arvokilpailut
Junioreiden MM-kilpailuissa Hochfilzenissä 2000 Birnbacher saavutti kultaa viestissä, hopeaa normaalimatkalla ja pikakilpailussa sekä pronssia takaa-ajossa. Hanty-Mansijskissa 2001 hän voitti junioreiden maailmanmestaruuden pikakilpailussa, takaa-ajossa ja viestissä. EM-kilpailuissa hän voitti miesten viestikultaa Kontiolahdella 2002.

Ensimmäisissä aikuisten arvokisoissaan, Oberhofin MM-kilpailuissa 2004, Birnbacher oli normaalimatkalla 14:s. Anterselvan MM-kisoissa 2007 hän saavutti yhteislähdössä hopeaa. Nollat ampunut Birnbacher hävisi kaksi sakkokierrosta ampuneelle Michael Greisille 15,4 sekuntia. Birnbacher oli samoissa kisoissa takaa-ajossa 13:s, pikamatkalla 17:s ja normaalimatkalla 19:s. Östersundin MM-kilpailuissa 2008 Birnbacher oli pikakilpailussa kahdeksas, takaa-ajossa 21:s ja yhteislähdössä 16:s. Hän hiihti kolmannen osuuden Saksan pronssia saavuttaneessa viestijoukkueessa ja kultaa voittaneessa sekaviestijoukkueessa.

Vancouverin olympialaisissa 2010 Birnbacher oli normaalimatkalla 12:s, takaa-ajossa 13:s, yhteislähdössä 15:s ja pikakilpailussa 23:s. Hanty-Mansijskin MM-kilpailuissa 2011 hän oli pikakilpailussa kuudes, takaa-ajossa viides, normaalimatkalla kahdeksas ja yhteislähdössä 16:s. Ruhpoldingin MM-kisoissa 2012 Birnbacher hiihti kolmannen osuuden pronssia saaneessa Saksan sekaviestijoukkueessa ja toisen osuuden Saksan miesten viestin pronssijoukkueessa. Normaalimatkalla ja yhteislähdössä hän oli neljäs, takaa-ajossa 12:s ja pikakilpailussa 16:s. Nové Měston MM-kilpailuissa 2013 Birnbacher hiihti toisen osuuden Saksan pronssijoukkueessa miesten viestissä. Henkilökohtaisilla matkoilla hän oli normaalimatkalla kahdeksas ja yhteislähdössä 11:s. Sotšin olympialaisissa 2014 Birnbacher oli normaalimatkalla 22:s. Oslon MM-kilpailuissa 2016 hän sijoittui normaalimatkalla yhdeksänneksi.

## Maailmancup
Maailmancupissa Birnbacher on kilpaillut kaudesta 2001–2002 lähtien. Kaudella 2004–2005 hän oli kolmas Pokljukan pikakilpailussa ja takaa-ajossa. Kaudella 2006–2007 Birnbacher oli toinen Östersundin normaalimatkalla ja Anterselvan yhteislähdössä sekä kolmas Pokljukan yhteislähdössä. Kaudella 2007–2008 hän oli kokonaiskilpailussa kymmenes.

Kaudella 2010–2011 Birnbacher sai ensimmäisen voittonsa Holmenkollenin pikakilpailussa. Kaudella 2011–2012 hän voitti Hochfilzenin takaa-ajon sekä Oberhofin ja Anterselvan yhteislähtökilpailut ja oli Holmenkollenin yhteislähdössä toinen. Maailmancupin kokonaiskilpailussa Birnbacher sijoittui kolmanneksi. Kaudella 2012–2013 hän oli toinen Östersundin takaa-ajokilpailussa, voitti Hochfilzenin pikakilpailun ja Pokljukan yhteislähdön, oli toinen Sotšin normaalimatkalla ja kolmas Hanty-Mansijskin pikakilpailussa. Maailmancupin kokonaiskilpailussa hän oli viides.

Kaudella 2014–2015 Birnbacher oli kolmas Hochfilzenin pikakilpailussa.

Birnbacher lopetti uransa kesäkuussa 2016.
 
## Lähteet

## Aiheesta muualla
*Birnbacherin kotisivut
Léon Benois

**Léon Benois** (; 23. elokuuta (J: 11. elokuuta) 1856 Pietarhovi – 8. helmikuuta 1928 Leningrad) oli venäläinen arkkitehti. Hän oli ranskalaissyntyisen arkkitehti Nicholas Benoisin poika, taidemaalari Alexandre Benoisin veli ja näyttelijä Peter Ustinovin isoisä.

Benois suunnitteli muun muassa Notre-Damen roomalaiskatolisen kirkon ja mausoleumin Venäjän suurruhtinaille Pietari-Paavalin linnoitukseen Pietariin sekä Aleksanteri Nevskin katedraalin Varsovaan. Benois toimi Pietarin taideakatemian pääjohtajana vuosina 1911–1917 ja oli arkkitehtilehti *Zodtšin* päätoimittaja.
Roberto Bussinello

**Roberto Bussinello** (4. lokakuuta 1927 Pistoia – 24. elokuuta 1999) oli italialainen kilpa-autoilija. Bussinello kilpaili kolmessa Formula 1 -sarjan osakilpailussa 1960-luvulla. MM-pisteitä Bussinello ei saavuttanut.

Bussinello teki F1-debyyttinsä Italian GP:ssa 1961 De Tomaso -tallin autolla. Kilpailu päättyi keskeytykseen. Seuraavan kerran hän ajoi kuninkuusluokassa Scuderia Centro Sud -yksityistallin BRM-autoa Saksan GP:ssa 1965, mutta hän karsiutui kilpailusta. Uransa kolmannessa ja viimeisessä kilpailussa, Italian GP:ssa 1986, Bussinello sai sijoituksen, mutta hän keskeytti teknisiin ongelmiin 59. kierroksella.

Bussinello kuoli 71-vuotiaana vuonna 1999.

## Formula 1 -tulokset

## Lähteet
M/S Oranjeborg

**M/S Oranjeborg** () on alankomaalaisen Wagenborg Shipping B.V. -varustamon omistuksessa oleva ro-ro-rahtialus. Alus on rakennettu vuonna 2004 Stocznia Gdynian telakalla Gdyniassa, Puolassa. Kuollutta painoa *Oranjeborgilla* on 15&nbsp;092 tonnia. Alus on rekisteröity Alankomaiden lipun alle ja sen kotisatama on Delfzijl.  

Oranjeborgin sisaraluksia ovat M/S Finnwood, M/S Finnpine ja M/S Finnfighter.

## Käyttöhistoria

Aluksen tilasi ruotsalainen B&N. Luovutuksen piti tapahtua vuonna 2002 ja aluksen nimeksi oli tulossa *Finnbirch*. Vuonna 2002 aluksen rakennustyöt kuitenkin keskeytyivät ja alus jäi telakalle. Marraskuussa 2003 alankomaalainen Wagenborg ilmoitti ostavansa aluksen. 18. kesäkuuta 2004 alus luovutettiin Wagenborg Shippingin omistukseen, joka rekisteröi aluksen Alankomaiden lipun alle nimellä *Oranjeborg*. Kotisatamaksi tuli Delfzijl.

## Lähteet

## Aiheesta muualla
*Fakta om Fartyg – M/S Oranjeborg 
*Wagenborg: Oranjeborg
Tulva (Pyhimyksen albumi)

__NOTOC__
**Tulva** on rap-artisti Pyhimyksen  maaliskuussa 2008 julkaisema studioalbumi. Levy on tyyliltään elektronista hip hopia. Biitit albumille ovat tehneet Twang Kings, Kimarr ja Dead Walken. Joidenkin kappaleiden rumpukopeista ja bassolinjoista huolehtivat Huge L ja Tommishock, joten hekin ovat olleet mukana kappaleiden tuotannossa merkittävästi.

## Kappaleet

## Arvostelut
* Desibeli.net: 
* Tuoreet Platat: 

## Lähteet
Nord-du-Québec

**Nord-du-Québec** on suurin Kanadan Quebecin provinssin seitsemästätoista hallinnollisesta alueesta. Alueen pinta-ala on 839,000 km² (josta vettä 121&nbsp;000 km²) ja se käsittää yli puolet Labradorin niemimaasta. Alue on pinta-alaltaan lähes 2,5 kertaa Suomen kokoinen. Alueen väkiluku on 39&nbsp;817 (2001).

Vuodesta 1895 vuoteen 1912 asti alueen pohjoisin osa, Ungavan alue oli osa Luoteisterritorioita, mutta siitä lähtien se on kuulunut Québecin provinssiin. Vuosina 1912-1987 tästä alueesta käytettiin nimitystä Nouveau-Québec, Uusi-Québec. Alue rajoittuu lännessä Hudsonin- ja Jamesinlahtiin, pohjoisessa Hudsoninsalmeen ja Ungavanlahteen, koillisessa Labradoriin ja etelässä Abitibi-Témiscaminguen-, Mauricien-, Saguenay-Lac-Saint-Jeanin ja Côte-Nordin hallinnollisiin alueisiin. 

Nord-du-Québec on osa vuonna 1975 laadittua Jamesinlahden- ja Pohjois-Québecin sopimuksen aluetta. Sopimuksen piiriin kuuluva alue käsittää lisäksi osittain Côte-Nordin-, Mauricien- ja Abitibi-Témiscaminguen hallinnolliset alueet.

## Aluejako
Aluekunnat
*Jamésie
*Kativik
*Eeyou Istchee

Itsenäiset kaupungit
* Chapais
* Chibougamau
* Lebel-sur-Quévillon
* Matagami

Itsenäinen kunta
* Baie-James

Intiaanireservaatti
* Lac-John

Cree-intiaanien kylät
* Chisasibi
* Eastmain
* Mistissini
* Nemaska
* Waskaganish
* Waswanipi
* Wemindji
* Whapmagoostui

Cree-intiaanien reservaatit
* Chasasibin reservaatti
* Eastmainin reservaatti
* Mistissinin reservaatti
* Nemaskan reservaatti
* Waskaganishin reservaatti
* Waqswanipin reservaatti
* Wemindjin reservaatti
* Whapmagoostuin reservaatti

## Merkittäviä kaupunkeja ja kyliä
*Chapais
*Chibougamau
*Chisasibi
*Inukjuak
*Kuujjuaq
*Lebel-sur-Quévillon
*Matagami
*Mistissini
*Puvirnituq
*Roggan River
*Salluit
*Waskaganish
*Waswanipi
*Wemindji

## Aiheesta muualla

*Pohjois-Quebecin hallinnollisen alueen viralliset Internet-sivut 
*Kativikin aluehallituksen viralliset Internet-sivut (Nunavik)
*Cree -intiaanien yhteisön Internet-sivut (Eeyou Istchee)
Luiz Bueno

**Luiz Pereira Bueno** (16. tammikuuta 1937 São Paulo, Brasilia – 8. helmikuuta 2011) oli brasilialainen autourheilija. Hän osallistui yhteen Formula 1 -sarjan MM-kilpailuun kaudella . Lisäksi hän osallistui useaan MM-sarjan ulkopuoliseen kilpailuun.

Surtees-tallin autolla Bueno ajoi viimeisellä sijalla maaliin Brasilian GP:ssa 1973 jääden kilpailun voittaneelle maanmiehelleen Emerson Fittipaldille yli neljä kierrosta.

## Lähteet
Äkkilähtö

**Äkkilähtö** voi viitata ainakin seuraaviin:

* *[[Äkkilähtö (elokuva)|Äkkilähtö]]*, suomalainen elokuva vuodelta 2016
* *[[Luettelo Aku Ankan taskukirjoista (326–350)#Äkkilähtö|Äkkilähtö]]*, Aku Ankan taskukirja 360.
M/S Marneborg

**M/S Marneborg** () on alankomaalaisen Wagenborg Shipping B.V. -varustamon omistuksessa oleva kappaletavara-alus. Alus on rakennettu vuonna 1998 Scheepswerf Bijlsman telakalla Wartenissa, Boarnsterhimissa, Alankomaissa. Kuollutta painoa *Marneborgilla* on 9&nbsp;141 tonnia. Alus on rekisteröity Alankomaiden lipun alle ja sen kotisatama on Delfzijl.  

Marneborgin sisaraluksia ovat M/S Egbert Wagenborg, M/S Maineborg, M/S Markborg, M/S Medemborg, M/S Merweborg, M/S Metsäborg, M/S Michiganborg, M/S Missouriborg, M/S Moezelborg, M/S Morraborg, M/S Munteborg ja M/S MSC Poland.

## Käyttöhistoria

Vuonna 1998 alus valmistui alankomaalaiselta telakalta. Vuonna 2004 alus sai nimen *Normed Istanbul*. Vuonna 2006 alus sai nimen *Marneborg*.

1. marraskuuta 2006 Marneborg oli Itämerellä Öölannin saaren ja Gotlannin saaren eteläkärjen puolivälissä matkalla, kun ruotsalainen rahtilaiva M/S Finnbirch oli uppoamassa samalla alueella. Marneborg saapui 15 minuutissa onnettomuuspaikalle. Myös rahtilaivat M/S Largo, M/S Tomke ja matkustajarahtilaiva M/S Finnhansa saapuivat pian paikalle.

## Lähteet

## Aiheesta muualla
*Wagenborg: Marneborg 
*Marneborgista Heikki Helenin laivasivuilla
Eira Soriola

**Eira Irmeli Soriola** (27. marraskuuta 1935 Helsinki − 18. kesäkuuta 2003 Helsinki) oli suomalainen näyttelijä, joka teki pitkän uran Yleisradion Televisioteatterissa.

Helsingissä syntynyt mutta Sotkamossa nimismiehen tyttärenä varttunut Eira Soriola valitsi teatteriuran vaikka isä, varatuomari Heikki Oskar Kaukomieli Soriola (ent. Schöneman), oli luvannut ostaa tyttärelle auton jos tämä olisi ryhtynyt terveyssisareksi. Soriola kävi Teatterikoulun vuosina 1954–1957 ja sai sitten kiinnityksen Tampereen Teatteriin. Vuonna 1973 hän aloitti pitkän uran Televisioteatterissa, josta hän jäi eläkkeelle 1998. Television kautta hän tuli tutuksi kaikkialla Suomessa, merkittävimpiin kuuluvana työnä Liisamaija Laaksosen kirjoittama ja Hannu Kahakorven ohjaama tv-näytelmä *[[Lumikit]]*, joka sai pääpalkinnon Monte Carlon televisiofestivaaleilla 1986.

Vuodesta 1977 Eira Soriola työskenteli myös lastenteatteri Hevosenkengässä etenkin nukketeatterin parissa. Tampereen-vuosina hän suunnitteli puvustuksen muun muassa *[[Viktorian husaari]]* -operettiin 1968, ja televisiossa hän sai kokemusta myös ohjaajana vuoden 1991 näytelmässä *Oda – saatanan nainen*.

Soriola esiintyi muun muassa elokuvissa *[[Mommilan veriteot 1917]]* (1973), *[[Kuolleista herännyt (elokuva)|Kuolleista herännyt]]* (1975), *Isännät ja isäntien varjot* (1976), *[[Kivenpyörittäjän kylä]]* (1995) ja *[[Tehtävä – Pelastakaa kesäloma]]* (2001).

Hän oli ääninäyttelijänä muun muassa animaatiosarjoissa *[[Kaukametsän pakolaiset]]*, *[[Disneyn Välitunti]]*, *[[Pikkukarhun tarinoita]]*, *[[Vili Vilperi (vuoden 1993 animaatiosarja)|Vili Vilperi]]*, *[[Nooan saari]]*, Arttu Aavikko, Ralle Ryökäle, *[[Kaapo (animaatiosarja)|Kaapo]], Viiru ja Pesonen (ensimmäinen kausi),* *[[Timo menee esikouluun]] ja Nooran naapurissa.*

Eira Soriola kuoli vaikeaan sairauteen 67-vuotiaana. Hän oli vuosina 1957−1979 naimisissa näyttelijä Harri Tirkkosen kanssa. Heidän poikansa on toimittaja Jarko von Schöneman (ent. Jarko Tirkkonen) ja tyttärensä turkulaista Taiga-Matto-nukketeatteria vetävä näyttelijä Sari Tirkkonen. Eira Soriolan nuorempi sisar oli turkulainen kulttuurivaikuttaja Aiju von Schöneman.

## Lähteet